عراقین کرکوک شهرین‌ده اتوباندا ساختا کنترل نقطه‌سی یارادان ترور هؤرگوتو داعش‌لی تروریستلرین، اتومبیللری دوردوراراق آتیش ائتمه‌سی نتیجه‌سینده ۵ نفر اؤلدو، ۱۵ نفر یارالاندی.
کرکوک پلیس ایداره‌سی مطبوعات مسئولو آفراسیاو کامیل، کرکوکون داقوق(طاووق) ائلچه‌سی ایله صلاح‌الدین‌ین طوزخورماتو ائلچه‌سی آراسین‌داکی یول‌دا ساختا کنترل نقطه‌سی قوران داعش‌لی تروریستلرین شخصی آراجلاری دوردوراراق آتیش ائتدیگینی سؤیله‌دی.
کامیل، داعش‌لی تروریستلرین پلیس اونیفورماسی گئیه‌رک یول کسدیگینی بیلدیردی.
تروریستلرین وطنداشلارین آراج‌لارینی اؤنجه دوردوردوغونو، داها سونرا ایچلرینده‌کی‌لره آتیش ائتدیگینی دیله گتیرن کامیل،
"سال‌دیریدا آرالارین‌دا اوشاقلارین دا اولدوغو ۵ نفر اؤلدو، ۳و آغیر اولماقلا ۱۵ نفر یارالاندی"معلوماتینی پایلاشدی.
اتوباندا ایلک دفعه بئله بیر ترور حادثه‌سینین باش وئردیگینه دقتی چکن کامیل،
"بؤلگه‌ده آرالیقسیز اولاراق گوونلیک گوج‌لرینه عاید پلیس ماشینی اولماسینا باخمایاراق، بو سالدیرینین باش وئرمه‌سی بوتون گوونلیک بیریملرینی حیرته سالدی" دئیه دانیشدی.
کامیل، حادثه‌دن سونرا داقوق ایله طوخورماتو آراسین‌دا گئنیش  عملیات باشلادیلدیغینی سؤزلرینه علاوه ائتدی.
